Elvir Rahimić

Elvir Rahimić (rođen 4. aprila 1976) je bosanskohercegovački nekadašnji fudbaler i bivši član bosanskohercegovačke fudbalske reprezentacije.

Klupska karijera
Fudbalsku karijeru počeo je u NK Slavenu iz Živinica. Ubrzo prelazi u NK Bosnu iz Visokog gdje ostaje dvije godine. 1997. godine odlazi u Sloveniju u NK Interblock iz Ljubljane, a nakon toga u austrijski klub Vorwärts Steyr, prije nego što je otišao u Rusiju. Tamo je igrao za FK Anži iz Mahačkale te postao jedan od najboljih igrača sredine terena u ruskom prvenstvu. Sa klubom je osvojio četvrto mjesto 2000. godine. Time je privukao pažnju većih klubova te 2001. godine odlazi u moskovski CSKA Moskva. Najveći uspjeh koji je Rahimić ostvario sa CSKA Moskvom je osvajanje Kupa UEFA 2005. godine. U Rusiji je poznat po nadimku "Schelesny" (Čelični) zbog svoje nevjerojatne stabilnosti i izdržljivosti tokom cijele sezone.

Reprezentacija
Za reprezentaciju BiH debitovao je 2. juna 2007. godine na kvalifikacionoj utakmici za Evropsko prvenstvo protiv reprezentacije Turske.

Uspjesi
Kup UEFA: 1 
2005 
Ruska Premier Liga: 5 
2003, 2005, 2006, 2012–13,2013–14
Ruski kup: 7 
2002, 2005, 2006, 2008, 2009, 2011, 2013
Ruski Super kup: 5 
2004, 2006, 2007, 2009, 2013

Vanjski linkovi

Elvir Rahimić na transfermarkt.de

Kategorija:Rođeni 1976.
Kategorija:Biografije, Živinice
Kategorija:Živi ljudi
Kategorija:Bosanskohercegovački nogometaši
Kategorija:Nogometaši CSKA Moskve
Kategorija:Bosanskohercegovački nogometni treneri